Diari Oficial de la Generalitat Valenciana


Sumari del DOGV 5815, del 28-07-2008 (2008/8856)

RESOLUCIÓ de 10 de març de 2008, del conseller de Medi Ambient, Aigua, Urbanisme i Habitatge, relativa a l'homologació del sector 2 residencial del Pla general de Segorbe. Exp. PL-102/2007, Segorbe.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8856


Data del document
:   10-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Segorbe
    * pla d'urbanisme

RESOLUCIÓ de 10 de març de 2008, del conseller de Medi Ambient, Aigua, Urbanisme i Habitatge, relativa a l'homologació del sector 2 residencial del Pla general de Segorbe. Exp. PL-102/2007, Segorbe. [2008/8856]  
Vist l'expedient relatiu a l'homologació del sector 2 residencial del Pla general de Segorbe, i de conformitat amb els següents,  
Antecedents de fet  
Primer. L'Ajuntament Ple de data 11 de maig de 2004 acorda sotmetre a exposició pública, entre altres documents, el document d'homologació i el Pla parcial del sector 2 residencial del PGOU de Segorbe, atesa l'alternativa tècnica formulada per la mercantil Inversegorbiga, SL. L'exposició pública es va produir mitjançant edictes inserits en el periòdic El Mundo de Castelló de data 7 de juny de 2004, i el DOGV núm. 4780 de data 22 de juny de 2004. Durant l'esmentat tràmit es van rebre 16 al·legacions i l'arqueòleg municipal redacta un informe en què proposa determinats canvis en l'ordenació detallada. L'Ajuntament Ple resol l'aprovació provisional adaptant els documents, la qual cosa té el seu acord d'aprovació en data 5 d'octubre de 2004, i es remet al Servei Territorial la documentació relativa al document d'homologació i el Pla parcial per registre d'entrada de data 13 de gener de 2005.   
En data 2 d'agost de 2005 se subscriu amb l'Ajuntament de Segorbe un primer tràmit de consultes prèvies en virtut del que estableix l'article 39.1 de la Llei 6/1994, de 15 de novembre, reguladora de l'activitat urbanística (d'ara endavant LRAU). L'Ajuntament Ple, en data 23 d'agost de 2005, resol atendre l'esmentat tràmit aprovant nova documentació que conté les directrius assenyalades en l'informe del període consultiu dins del document d'homologació, i requerir l'organisme competent perquè l'aprove ràpidament, i queda, per tant, el pla parcial pendent de l'aprovació definitiva municipal.  
En data 25 de maig de 2006 l'Ajuntament respon l'escrit formulat pel Servei d'Ordenació del Territori pel qual es requereix la ubicació i nombre d'habitatges protegits dins del document, no obstant això aquest encara conté imprecisions que són requerides en successius tràmits del període consultiu de dates 27 de març de 2007 i 7 d'agost de 2007, després d'això l'Ajuntament acorda l'aprovació de nova documentació per Acord del Ple de la corporació de data 19 de setembre de 2007, que va tenir entrada al Servei Territorial el 3 d'octubre del mateix any.  
Segon. La documentació aportada, i que se sotmet a estudi per a l'aprovació definitiva, si és procedent, consisteix en document d'homologació modificativa que conté memòria informativa i justificativa, plànols d'informació i plànols d'ordenació, fitxa de planejament del sector i quadre descriptiu de les magnituds del desenvolupament proposat.  
Tercer. La finalitat del projecte d'homologació és el desenvolupament de l'àmbit de sòl urbanitzable no programat del sector núm. 2 d'ús residencial del Pla general de Segorbe, que en aquest cas és de caràcter modificatiu de les previsions prèviament establides per aquest. Per a això, l'homologació prèvia del sector resulta indispensable per tal d'identificar i diferenciar les determinacions que defineixen l'ordenació estructural de les que es refereixen a l'ordenació detallada, per a establir l'ordre seqüencial de desenvolupament de l'àmbit, definir les seues característiques urbanístiques d'ordre estructural i assenyalar el grau d'adequació al planejament de rang superior.   
L'objectiu perseguit pel document d'homologació serà modificar i complementar les determinacions del Pla general en l'àmbit afectat establint l'ordenació estructural d'aquest d'acord amb el que preveu l'article 17.1 i, en especial, definint la xarxa primària o estructural de reserves de sòl per a dotacions públiques, com també les previsions de l'article 17.4 i, si escau, 17.3, 17.6 i 18, tots aquests de la LRAU.   
La documentació diferencia i identifica les determinacions que han de reputar-se integrants de l'ordenació estructural i de la xarxa primària de reserves de sòl per a dotacions públiques, respecte a les que integren l'ordenació detallada, pròpia del planejament parcial, que en aquest cas no se sotmet a aprovació, encara que inicialment sí que es va aportar conjuntament amb l'alternativa tècnica en desenvolupament del sector, preveient-se el desenvolupament de l'única unitat d'execució definida en aquest, que comprén la totalitat del sector.  
Les variables comparatives de la nova ordenació quant a la vigent són les següents:  
  
\* Nota: El Pla general estableix que per al càlcul de la intensitat, assimilable al concepte d'edificabilitat, es comptabilitzaran 3,5 habitants per habitatge i 150 m² per habitatge, i estableix una densitat per al sector de 75 habitatges/ha. Tot això s'haurà de calcular respecte de l'àmbit total del sector exclosa la superfície de sistema general de zona verda, que el document d'homologació quantifica en 30.600 m². Càlculs propis.  
Les característiques del desenvolupament urbanístic previst són les següents:  
   
 Superfície % Hom. % RPCV  
   
Residencial terciari 20.430 m² 23,54%   
Zona verda de sistema general 30.770 m² 35,46% 10,50%  
Equipaments 12.150 m² 14% 14%  
Xarxa viària d'aparcaments 23.431 m² 27% 27%  
   
El document d'homologació planteja una capacitat poblacional en desenvolupament del sector resultat d'una densitat de 75 habitatges/ha i 651 habitatges, que suposen 249 habitatges més dels previstos pel planejament general, això com a conseqüència que les ràtios per al càlcul del sostre edificable per habitatge són menors en el document d'homologació respecte als que assenyala el planejament vigent (aproximadament de 100 m²/habitatge enfront de 150 m²/habitatge). Això no comporta la necessitat d'aportar cap increment de les zones verdes previstes ja que no se supera el miler d'habitants, en compliment de l'article 17 de l'annex al RPCV, i els estàndards de parc públic queden en el planejament vigent suficientment folgats, segons s'acredita en el document d'homologació, per tant, fins i tot la disminució de la superfície de parc públic en compensació amb la de zona verda de la xarxa detallada, que proposa el document d'homologació, no planteja problemes en el seu còmput global per a la població prevista en esgotament de les seues previsions.  
Respecte al compliment dels estàndards establits per a l'ordenació detallada es justifica que els percentatges de cada tipus de sòl es troben en els límits legalment establits, superant-se àmpliament els 9.112 m² que estrictament serien exigibles en concepte de zona verda, ja que es reserven 30.770 m², valor que també supera la zona verda inicialment establida pel Pla general dins dels sistemes generals de parc públic de la població de necessària obtenció per aquest sector. En conjunt es reserva un 76,46% de sòl de destinació i ús públic, i un 23,54% de sòl amb destinació a l'aprofitament lucratiu privat.  
L'homologació preveu que el 20% de l'edificabilitat residencial es destinarà a habitatge protegit.  
Quart. S'han emés els informes següents:  
1. En data 17 de gener de 2005 es van sol·licitar informes a la Diputació Provincial de Castelló, a la Divisió de Recursos Hidràulics i a l'Oficina del Pla de Carreteres de la Conselleria d'Infraestructures i Transports, a la Direcció General de Règim Econòmic de la llavors Conselleria de Cultura, Educació i Esport, a la Direcció Territorial de la Conselleria de Sanitat, a la Gerència de l'IVHSA, i a la Direcció General d'Habitatge i Projectes Urbans.  
D'altra banda, en data 13 de setembre de 2006 es va sol·licitar informe a la Confederació Hidrogràfica del Xúquer i en data 16 de gener de 2007 a l'administració d'Infraestructures Ferroviàries, el qual va ser emés en data 30 de gener de 2007 en sentit favorable.  
2. En data 1 de febrer de 2005 va tenir entrada l'informe favorable de l'Oficina del Pla de Carreteres; en data 2 de març de 2005 informe favorable de la Diputació de Castellón, i en data 21 de juny de 2006 emet informe favorable el Servei Territorial d'Habitatge i Projectes Urbans.  
3. En data 27 d'octubre de 2005 va tenir entrada informe de la Direcció General de Règim Econòmic de la Conselleria de Cultura, Educació i Esport, en el qual s'expressa la condició que el concert previ del Pla general complisca determinades condicions quant a la reserva d'una parcel·la d'ús dotacional docent.  
4. En data 30 de gener de 2006 es rep informe de la Direcció General de Patrimoni Cultural Valencià en sentit favorable amb la condició que els urbanitzadors presenten un projecte d'excavació arqueològica del cim del turó, que s'executarà en la fase d'urbanització.  
5. En dates 2 d'agost de 2005, 27 de març de 2007 i 7 d'agost de 2007 es va subscriure amb l'Ajuntament successius tràmits de període consultiu, i el document d'homologació quedà aprovat pel Ple de 19 de setembre de 2007 adaptat als esmentats requeriments, i aportada la nova documentació en 3 d'octubre de 2007.  
Cinqué. La Comissió Territorial d'Urbanisme de Castelló, en sessió de 4 de desembre de 2007, va acordar emetre informe favorablement al document d'homologació del sector 2 de SUNP residencial de Segorbe, amb la següent condició de desenvolupament:  
"En la tramitació del corresponent Pla parcial i Programa d'actuació integrada del nou sector de sòl residencial haurà de sol·licitar-se de nou informe sobre suficiència d'aigua de la corresponent confederació hidrogràfica, a la qual s'haurà d'aportar la documentació necessària perquè puga emetre el seu informe, el qual haurà de ser tingut en compte per l'Ajuntament en el moment de la resolució del procediment, això en els termes que resulten de la legislació vigent. Una vegada aprovat l'esmentat Pla parcial i Programa, les obres d'urbanització no podran començar fins que l'Ajuntament acredite que disposa dels títols administratius necessaris per a poder utilitzar aquests cabals".  
Igualment es va elevar proposta d'aprovació definitiva davant del conseller de Medi Ambient, Aigua, Urbanisme i Habitatge, amb dictamen previ del Consell Jurídic Consultiu de la Comunitat Valenciana.  
Mitjançant resolució del conseller de Medi Ambient, Aigua, Urbanisme i Habitatge de data 10 de gener de 2008 es va emetre informe favorable a aquest expedient administratiu i es va sol·licitar el preceptiu dictamen del Consell Jurídic Consultiu de la Comunitat Valenciana que, amb data 28 de febrer de 2008, va assenyalar que el projecte d'homologació del sector 2 residencial del Pla general d'ordenació urbana de Segorbe és conforme a l'ordenament jurídic.  
Fonaments de dret  
Primer. De conformitat amb el que estableix la disposició transitòria primera, apartat primer, de la Llei 16/2005, de 30 de desembre, urbanística valenciana (d'ara endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.  
Segon. La tramitació del document d'homologació ha sigut correcta, d'acord amb el que estableix l'article 45, 48 i 52 i concordants de la LRAU, i la documentació està completa, a l'efecte del que disposen l'article 27 de la LRAU, 64 i 173 del Reglament de planejament de la Comunitat Valenciana, aprovat pel Decret 201/1998, de 15 de desembre (d'ara endavant RPCV), i l'apartat III.1.B de la Instrucció de planejament 1/1996, aprovada per Ordre del conseller d'Obres Públiques, Urbanisme i Transports de 29 de març de 1996 (d'ara endavant Instrucció de planejament 1/1996).  
Tercer. La disposició transitòria segona estableix que a partir de l'entrada en vigor de la LRAU no es podrà iniciar la tramitació de nous programes d'actuació urbanística dels previstos en l'anterior legislació, mentre no es produïsca l'homologació del corresponent sector, d'on es desprén la necessitat de l'homologació prèvia a la LRAU per al seu desenvolupament. D'altra banda, conforme estableix l'apartat tercer de la disposició transitòria primera de la LRAU l'aprovació de planejaments de desenvolupaments que modifiquen determinacions dels plans generals vigents a l'entrada en vigor d'aquesta llei requereix, així mateix, l'homologació del sector corresponent, homologació que en aquest cas serà modificativa del planejament en vigor. Aquesta homologació haurà d'establir les determinacions estructurals necessàries, en funció del que preveu l'article 17 de la LRAU.  
Quart. El document d'homologació que es presenta té un caràcter complementari i modificatiu del planejament general, en el qual s'indica la distinció entre els elements pertanyents a l'ordenació estructural, com l'ús tipològic bàsic, l'aprofitament tipus, la densitat màxima i la superfície del sector, en la fitxa de planejament que s'acompanya, en contraposició amb els elements pertanyents a la xarxa detallada definits per la xarxa viària interna del sector com també la resta de sòl dotacional públic.  
D'altra banda, el document d'homologació es planteja com a modificatiu del planejament general ja que es redelimita el seu àmbit, es concreta la superfície d'aquest i es modifica la zona verda de sistema general prevista en el planejament vigent. D'altra banda, com a conseqüència de les noves determinacions introduïdes en el document s'amplia el nombre d'habitatges, encara que es manté idèntic sostre edificable residencial. Com a conseqüència d'això, no ha calgut observar el que assenyala l'article 17.2 de la LRAU, l'establiment dins de la xarxa primària o estructural de dotacions públiques de la reserva de zona verda en proporció no inferior a mitja hectàrea per cada miler d'habitants, ja que aquest valor no ha sigut aconseguit amb l'increment d'habitatges màxim previst.  
Cinqué. Durant la tramitació de l'expedient, amb data 13 de setembre de 2006, es va sol·licitar informe de la Confederació Hidrogràfica del Xúquer sobre la suficiència de recursos hídrics. Aquest informe no ha sigut emés.  
Segons l'article 25.4 de la Llei d'aigües, el transcurs del termini sense que s'emeta l'informe implica que aquest té caràcter desfavorable. El caràcter negatiu que la Llei d'aigües atorga a la no-emissió de l'informe constitueix, en realitat, una simple presumpció del fet que no hi ha justificació de la suficiència de recursos hídrics. L'administració urbanística pot trencar aquesta presumpció basant-se en altres informes o estudis segons els quals resulte que sí que hi ha suficiència d'aigua. La solució contrària, açò és, considerar que en cap cas li és possible a l'administració urbanística apartar-se del caràcter negatiu del silenci, implicaria atribuir a l'informe de l'article 25.4 de la Llei d'aigües un caràcter vinculant que no té (com ha assenyalat el Tribunal Superior de Justícia de la Comunitat Valenciana en la seua interlocutòria de 15 de gener de 2007) i podria donar lloc a un ús abusiu de les competències estatals en matèria d'aigües i a una limitació indeguda, més enllà del que és necessari, de les competències autonòmiques en urbanisme. Per això, l'exercici legítim de la competència estatal en matèria d'aigües exigeix que l'informe s'emeta expressament per escrit. La no-emissió de l'informe només pot suposar una simple presumpció de la no-existència del recurs hídric, presumpció que pot destruir-se mitjançant altres informes o estudis justificatius de l'existència d'aquest.   
La interlocutòria de 15 de gener de 2007 de la Secció Primera de la Sala Contenciosa Administratiu del Tribunal Superior de Justícia de la Comunitat Valenciana, en aplicar l'article 25.4 de la Llei d'aigües, abona l'anterior interpretació, perquè, segons el Tribunal, "es fa difícil admetre que una Administració, en aquest cas l'Estat, puga limitar les competències de la comunitat autònoma o municipi basant-se en el 'silenci administratiu negatiu', perquè per a limitar una competència és necessari exposar de forma clara i precisa de quina manera l'actuació d'una Administració limita o retalla les competències d'una altra Administració".   
Mitjançant informe de l'empresa subministradora del servei (Facsa) ha sigut acreditada la suficiència d'aigua. En relació amb això, en l'informe de Facsa s'assenyala el següent:  
"L'esmentat sector preveu la construcció de 651 habitatges, que suposarà una demanda estimada de 124.743 m³ anuals.  
En l'actualitat el servei de subministrament d'aigua potable del municipi de Segorbe s'abasteix des de la font de La Esperanza, amb una capacitat tècnica estimada, en la dotació corresponent a l'abastiment de Segorbe, entorn de 2.100.000 m³ anuals, si bé atés que l'esmentada font serveix per a subministrar aigua amb destinació a reg i abastiment, l'esmentada dotació podria veure's incrementada en la part proporcional corresponent si, en un futur, deixara de destinar-se al reg.  
El servei d'abastiment del municipi ha consumit l'última anualitat un total de 1.552.594 m³.  
Per tant, atesa la capacitat tècnica d'aquestes instal·lacions podem estimar que hi ha recursos en quantitat suficient per a subministrar la nova actuació urbanística plantejada. Això, lògicament, ateses les circumstàncies concurrents en la situació actual, llevat de les excepcionals èpoques d'estiatge que, en un futur, poden plantejar-se".  
Durant el transcurs de la sessió de la Comissió Territorial d'Urbanisme, el vocal del Ministeri de Medi Ambient fa constar el seu vot en contra a l'aprovació d'aquest expedient. No obstant això la Comissió Territorial d'Urbanisme, en vista de tot l'anterior, i amb el vot en contra de l'esmentat vocal, considera que sí que es està acreditada la suficiència de recursos hídrics, per la qual cosa pot informar-se favorablement l'expedient.  
En tot cas, s'estableix expressament la condició de desenvolupament consistent en el fet que en la tramitació del corresponent Pla parcial i Programa d'actuació integrada del nou sector de sòl residencial haurà de sol·licitar-se de nou informe sobre suficiència d'aigua de la corresponent confederació hidrogràfica, a la qual s'haurà d'aportar la documentació necessària perquè puga emetre informe, el qual haurà de ser tingut en compte per l'Ajuntament en el moment de la resolució del procediment, això en els termes que resulten de la legislació vigent. Una vegada aprovat aquest Pla parcial i Programa, les obres d'urbanització no podran començar fins que l'Ajuntament acredite que disposa dels títols administratius necessaris per a poder utilitzar aquests cabals. No obstant això, el vocal del Ministeri de Medi Ambient vota en contra d'aquest dictamen, i aporta a aquest efecte un vot particular.  
Sisé. L'homologació preveu que el 20% de l'edificabilitat residencial es destinarà a habitatge protegit. Amb això es compleix la reserva d'habitatge protegit resultant del que estableix la disposició transitòria huitena del Reglament d'ordenació i gestió territorial i urbanística, aprovat pel Decret 67/2006, de 19 de maig, i modificada en el seu apartat 3 pel Decret 36/2007, de 13 d'abril.  
Seté. Els canvis introduïts pel document d'homologació es fonamenten en criteris de racionalitat i no s'oposa al que estableix la legislació aplicable, i s'han considerat tots els informes realitzats pels distints organismes. Així, el document aprovat en data 19 de setembre de 2007 es pot estimar que aconsegueix els objectius mínims exigibles a un document d'homologació.   
En especial, i dins dels canvis introduïts pel document d'homologació, adquireix especial transcendència l'alteració de l'anterior delimitació de les zones verdes previstes des del planejament general, les quals, amb la seua nova delimitació, veuen lleugerament augmentada la superfície, i disposada la seua localització en l'entorn de l'ordenació, de conformitat amb el que han assenyalat els tècnics municipals en matèria de patrimoni. Aquesta modificació suposa, per tant, una alteració de la qualificació de zones verdes, la qual cosa fa necessari que se seguisquen determinats tràmits addicionals:  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que estableix la disposició transitòria novena de la LRAU, i com que no s'ha constituït l'esmentat Consell, les seues funcions corresponen al conseller de Medi Ambient, Aigua, Urbanisme i Habitatge, amb informe previ de la Comissió Territorial d'Urbanisme.  
- D'altra banda, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu de la Comunitat Valenciana en els casos de modificacions en què es duga a terme una diferent zonificació de zones.  
Quant al fons de la modificació, quant a les zones verdes, aquestes augmenten la seua superfície, i la seua ubicació és semblant, per tant no hi ha impediment a la seua aprovació.  
Sobre aquest aspecte, tant el conseller de Medi Ambient, Aigua, Urbanisme i Habitatge com el Consell Jurídic Consultiu de la Comunitat Valenciana han informat favorablement l'esmentada modificació de zones verdes.  
Huité. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva de les homologacions de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.  
Nové. El conseller de Medi Ambient, Aigua, Urbanisme i Habitatge és l'òrgan competent per a resoldre l'aprovació definitiva dels instruments de planejament, tenint en compte que es produeix una modificació de les zones verdes inicialment previstes, i amb el dictamen previ del Consell Jurídic Consultiu de la Comunitat Valenciana, de conformitat amb el que estableixen els articles 55.4 i 39 de la referida LRAU, en relació amb l'article 6.e) del Reglament dels òrgans territorials i urbanístics de la Generalitat.  
Vistos els preceptes legals esmentats i la resta de general i pertinent aplicació, conforme a l'Acord de la Comissió Territorial d'Urbanisme de Castelló i al dictamen del Consell Jurídic Consultiu de la Comunitat Valenciana, resolc:  
Aprovar definitivament el document d'homologació del sector 2 de SUNP residencial de Segorbe, amb la següent condició de desenvolupament:  
En la tramitació del corresponent Pla parcial i Programa d'actuació integrada del nou sector de sòl residencial haurà de sol·licitar-se de nou informe sobre suficiència d'aigua de la corresponent confederació hidrogràfica, a la qual s'haurà d'aportar la documentació necessària perquè puga emetre informe, el qual haurà de ser tingut en compte per l'Ajuntament en el moment de la resolució del procediment, això en els termes que resulten de la legislació vigent. Una vegada aprovat aquest Pla parcial i Programa, les obres d'urbanització no podran començar fins que l'Ajuntament acredite que disposa dels títols administratius necessaris per a poder utilitzar aquests cabals.  
Contra aquesta resolució, que esgota la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 10 de març de 2008.- El conseller de Medi Ambient, Aigua, Urbanisme i Habitatge: José Ramón García Antón.